Georgië-vloede: Dieretuin-tier doodgeskiet na aanvalDie tier wat doodgeskiet is. Foto: Facebook Volgens InterressNews het die tier twee mans aangeval en een van hulle doodgebyt. Die mans is aangeval toe hulle glo die tier genader het waar dit in ŉ pakhuis weggekruip het. Die tier is daarna opgespoor en doodgeskiet. Verskeie diere, waaronder ses tiere, ses leeus en agt bere het uit hul hokke ontsnap toe die rivier langs die dieretuin die naweek oorstroom het. Die polisie het reeds ŉ paar diere doodgeskiet uit vrees vir die inwoners se veiligheid. Zurab Gurielidze, direkteur van die dieretuin, het aan verslaggewers gesê ŉ gesogte wit leeu is ook doodgeskiet. Volgens berigte het die dieretuin meer as 300 diere verloor in die oorstromings. Die meeste van die diere het glo verdrink. Lees ook: Foto’s: Talle gevaarlike diere ontsnap uit dieretuin weens vloede in Georgië